b'\n_START_ARTICLE_\nEvropska akademija znanosti in umetnosti\n_START_PARAGRAPH_\nEvropska akademija znanosti in umetnosti (angle\xc5\xa1ko European Academy of Sciences and Arts; kratica EASA) je mednarodna akademija znanosti in umetnosti, ki je bila ustanovljena leta 1990 s strani Republike Avstrije in Evropske zveze. Zdru\xc5\xbeuje akademike iz celotnega sveta. Sede\xc5\xbe Akademije se nahaja v Salzburgu.\n_START_SECTION_\nZgodovina\n_START_PARAGRAPH_\nEvropsko akademijo znanosti in umetnosti so v Salzburgu leta 1990 ustanovili sr\xc4\x8dni kirurg Felix Unger, dunajski nad\xc5\xa1kof in kardinal Franz Cardinal K\xc3\xb6nig ter politolog in filozof Nikolaus Lobkowicz.\n_START_SECTION_\nRazvoj Alma Mater Europaea\n_START_PARAGRAPH_\nAkademija \xc5\xbee od leta 2000 razvija univerzitetni projekt, imenovan Alma Mater Europaea, katero ve\xc4\x8dkrat poimenujejo tudi Evropska univerza za voditeljstvo  (European University for Leadership) _NEWLINE_Rektor Univerze Alma Mater Europaea je nem\xc5\xa1ki politolog prof. dr. Werner Weidenfeld, prorektor pa slovenski pravnik in diplomat, prof. dr. Ludvik Toplak. Alma Mater Europaea deluje kot visoko\xc5\xa1olska institucija v Sloveniji od leta 2011, pod imenom Alma Mater Europaea \xe2\x80\x93 Evropski center, Maribor (ECM) (ang. Alma Mater Europaea - European Centre Maribor). V letu 2013 ima Alma Mater Europaea \xe2\x80\x93 Evropski center, Maribor, vpisanih ve\xc4\x8d kot 750 \xc5\xa1tudentov na razli\xc4\x8dnih dodiplomskih in podiplomskih \xc5\xa1tudijskih programih. _NEWLINE_Julija 2011 je Alma Mater Europaea of the European Academy of Arts and Sciences sponzorirala tudi organizacijo poletne \xc5\xa1ole v St. Gallnu v \xc5\xa0vici.\n_START_SECTION_\nDekaracija o klimatskih spremembah\n_START_PARAGRAPH_\nMarca 2007 je Evropska akademija znanosti in umetnosti izdala deklaracijo, v kateri navaja, da so \xe2\x80\x9cpo vsej verjetnosti prav \xc4\x8dlove\xc5\xa1ke aktivnosti tiste, ki povzro\xc4\x8dajo klimatske spremembe". Ve\xc4\x8dina klimatskih sprememb v zadnjih 50 letih je bila verjetno povzro\xc4\x8dena s pove\xc4\x8danimi koncentracijami toplogrednih plinov v atmosfero. _NEWLINE_Dokumentirane dolgoro\xc4\x8dne klimatske spremembe vklju\xc4\x8dujejo spremembe v arkti\xc4\x8dnih temperaturah, ledu, spremembe v koli\xc4\x8dini padavin, slanosti oceanov, vetrovnih spremembah, ekstremnih vremenskih spremembah, ki vklju\xc4\x8dujejo dolga obdobja su\xc5\xa1e, mo\xc4\x8dne padavine, vro\xc4\x8dinske valove in pove\xc4\x8dano prisotnost tropskih ciklonov. Tovrsten razvoj pa ima lahko dramati\xc4\x8dne posledice za prihodnost \xc4\x8dlove\xc5\xa1tva, zato se pozdravlja prisotnost iniciativ Live Earth in Save Our Selves, da so za\xc4\x8dele osve\xc5\xa1\xc4\x8dati in mobilizirati ljudi v ta namen.\n_START_SECTION_\nOrganizacija\n_START_PARAGRAPH_\nVodstvo akademije je sestavljeno iz ustanoviteljev, predsedstva, senata in dekanata.'